Հայաստան 24-ի եթերում այսօր կխոսենք Ռոբերտ Քոչարյանի՝ քաղաքականություն վերադառնալու և նրա, ըստ էության, արդեն իսկ սկսված քարոզարշավի մասին: «Սպուտնիկ Արմենիա»-ին տված հարցազրույցում Ռոբերտ Քոչարյանը հայտարարեց, որ ինքը մասնակցելու է առաջիկա արտահերթ խորհրդարանական ընտրություններին ու նաև պարզաբանեց, թե հասարակության ո՞ր խավն է լինելու իր հենարանը: Իսկ ավելի վաղ՝ ռուսական HTB հեռուստաընկերությանը տված հարցազրույցում Ռոբերտ Քոչարյանը փորձել էր, այսպես ասենք, «գաղափարապես հիմնավորել» իշխանության վերադառնալու իր հավակնությունները՝ խոսելով հեղափոխությունների վտանգավոր հետևանքների մասին և հարցը ներկայացնելով այնպես, թե իր հիմնական մտահոգությունը Հայաստանն այդ վտանգներից զերծ պահելն է: